შავწარბა

შავწარბა () — თევზი კობრისებრთა ოჯახისა. მტკვრისა და არაქსის ენდემური სახეობაა. გარეგნულად წააგავს თეთრულასა და აღმოსავლურ მარდულას. სხეულის მაქსიმალური სიგრძე 25 სმ.Мягков Н. А. . Атлас-определитель рыб: Книга для учащихся. — М.: Просвещение, 1994. აქვს მაღალი სხეული. განმასხვავებელი მორფოლოგიური ნიშანია ბოლო დაუტოტველი ზურგის ფარფლის სხივი, რომელიც ძლიერაა გამსხვილებული და შედარებით მაგარია. სულ ზურგის ფარფლში 11 სხივია, ანალურში 15–20. ქერცლი თხელია, გვერდით ხაზში 63–82 ქერცლია. გვერდითი ხაზი სუსტადაა შეზნექილი. გავრცელების არეალი მოიცავს მდინარე მტკვრისა და არაქსის აუზის წყალსატევებს. შესაძლოა ბინადრობდეს მდინარე სეფიდრუდშიც. სქესობრივად მწიფდება 2–3 წლისა. სარეწაო მნიშვნელობა არ გააჩნია. გვხვდება საქართველოშიც, მათ შორის ჯანდარის ტბაში.ჟურნალი „მონადირე და მეთევზე“. მიხეილ დემეტრაშვილი. „ჯანდარის ტბა და მისი იქთიოფაუნა“,1990 წ.

სქოლიო

კატეგორია:კობრისებრნი